fr en hu hu hu hu hu en hu hu en hu hu hu fr hu hu cs hu hu hu hu hu hu hu hu hu hu hu hu hu hu hu hu cs hu hu hu hu hu hu hu hu hu hu hu hu hu hu hu hu hu hu en cs de hu hu hu es en fr hu en hu hu hu en en hu hu hu hu hu hu hu hu pl en hu fr hu hu en hu hu hu hu hu hu hu sk hu hu hu hu en fr hu cs hu lt en et hu eo hu pl es fr hu es hu hu hu hu hu hu hu en fr hu hu hu hu hu hu hu es pl es nl hu hu ru hu hu nb de de ru hu hu sk hu hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu eo hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. április 21.
Ugrás a navigációhoz Ugrás a kereséshez
1954. július 23. (60 évesen)
Daday Loránd (Álnevei: Székely Mózes, Derzsi Mihály, Kovács Bálint) (Beszterce, 1893. november 6. – Dés, 1954. július 23.) magyar író.
Középiskoláit Désen és Kolozsvárt végezte. A kolozsvári református teológia hallgatója volt, majd a budapesti egyetemen szerzett filozófiai doktorátust. Az 1920-as évek elején néhány cikket és karcolatot közölt a Napkeletben és a Pásztortűzben, ezekben a szocialista eszmék iránt is fogékony értelmiségiként tájékozódott a romániai valóság problémáiban. 1924-ben Semesnye Szamos menti községben kisebb birtokot örökölt, s egy időre teljesen elszakadt az irodalomtól.
Székely Mózes néven Budapesten kiadott regényeivel nemcsak irodalmi, hanem politikai körökben is nagy feltűnést keltett. Első regénye, a Zátony ugyanis azt a folyamatot mutatja be leleplező erővel, hogyan hull szét az erdélyi magyar földesúri birtok a feltörő román burzsoázia és a földet követelő parasztság kettős nyomása alatt. A regény nacionalista beállítása – az éles szemmel meglátott és indulattal exponált szociális elégedetlenség ellenére – súlyos tehertétele a tehetséggel megírt könyvnek.
Következő regényében, a Csütörtökben már a munkásosztály helyzetét jellemzi. A Zátony miatt "írásban elkövetett felséggyalázás" vádjával hat hónapi börtönre ítélték, annak ellenére, hogy perében Victor Eftimiu a PEN Club részéről védelmére kelt.
Büntetésének letöltése során került kapcsolatba a dési börtönben kommunista elítéltekkel, s kiszabadulva a Korunkhoz közeledett, ahol 1936-ban Derzsi Mihály névvel néhány novellája is megjelent. Szoros személyi barátság fűzte Gaál Gáborhoz, s ez irányt adott lehetőségeinek. Az 1940-es évek elején tanfelügyelői állást kapott Désen.
Már a felszabadulást megelőző években kapcsolatot talált az illegális kommunista mozgalommal, s az utolsó években annak egyes akcióiban is részt vett. A második világháború után Dés városának polgármesterévé választották, majd az MNSZ aktivistája, s 1946-tól a dési líceumban tanárként működött haláláig.
Az Utunknak kezdettől fogva munkatársa, itt Kovács Bálint név alatt jelentek meg novellái, karcolatai. Novelláinak fő értéke író érzéke a drámai feszültségű helyzetek megteremtése iránt.
Írói pályája kiteljesedésének bizonyítéka hirtelen halála miatt félbemaradt regénye (A lápon át) is, amelyben – erős önéletrajzi vonatkozásokkal – egy mélyről érkezett értelmiségi útját készült megrajzolni századunk első felében.
Erdélyi nevelő-feladatok körvonalakban; Turul Ny., Dés, 1941
Kié az ország? Hazai színjáték három felvonásban (színmű, Budapest, 1944)
A lápon át (novellák, Dávid Gyula bevezetőjével, 1970)[1]
Egy régi udvarház árnyékában; Kráter, Pomáz, 2007 (Daday életműsorozat)
↑ Írásainak posztumusz kiadása utolsó regénye elkészült részeivel.
Romániai magyar irodalmi lexikon: Szépirodalom, közírás, tudományos irodalom, művelődés I. (A–F). Főszerk. Balogh Edgár. Bukarest: Kriterion. 1981.
Földes László: Az új és a régi Kovács Bálint írásaiban. Utunk 1950/9.
Molter Károly: Malomszeg. Igaz Szó 1954/5-6.
Szilágyi András: Daday feltámadása. Utunk 1970/32.
Nagy Pál: Lápon át – az önkifejezés felé. Utunk 1970/38.
Kormos Gyula: Most lenne nyolcvanéves; Papp Béla: Tanárom volt... Utunk 1973/47.
Homonnai Lenke: Fekete-fehér gyöngyszemek, Szabadság, 2020. július 24.
Sablon:A Digitális Irodalmi Akadémia posztumusz tagjai
A Digitális Irodalmi Akadémia posztumusz tagjai
Cs. Gyimesi Éva (2021)
Kardos G. György (2000)
Kolozsvári Papp László (2020)
Nemes Nagy Ágnes (1998)
Tersánszky Józsi Jenő (1999)
zárójelben a taggá válás éve
ISNI: 0000 0000 7983 5529
Erdély-portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Daday_Loránd&oldid=23800617”
Romániai magyar költők, írók
Fotó nélküli Író infobox sablont tartalmazó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. április 21., 15:31
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.